Búið er að skipta liðunum 31 sem taka þátt í Evrópukeppninni fyrir EM 2013 í Slóveníu í styrkleikaflokka . Átta lið eru örugg með sæti á næsta móti eftir síðasta EM í Litháen . Það eru Spánn , Frakkland , Rússland , Makedónía , Litháen , Grikkland , gestgjafar Slóveníu og Bretar . Eftir sitja 16 sæti sem leikið verður um . Leikið verður heima og að heiman dagana 15. ágúst -11. september næsta haust . Eitt lið fer úr hverjum styrkleikaflokki í hvern riðil og þar sem við erum oddaþjóð og eina þjóðin í styrkleikaflokki 6 verður líklegast dregið síðast í hvaða riðil við lendum , en það kemur í ljós á næstunni . Ísland er eina þjóðin sem tekur þátt núna sem ekki var með í síðastu keppni . Dæmi um lönd sem ekki taka þátt núna eru Noregur , Danmörk og Írland , en þau voru heldur ekki með í síðustu keppni .